Nickelback

Nickelback, կանադական ռոք խումբ։ Հիմնադրվել է 1995 թվականին Հաննա քաղաքում, ստեղծագործական ոճը՝ ալտերնատիվ ռոք։ Խմբի անվանումն առաջացել է անգլերեն «Here’s your nickel back.»՝ «Ահա ձեր մանրը», կամ բառացիորեն՝ «Ահա ձեր 5 ցենտ մանրը»։ Նիկելը () հինգցենտրանոց մանրադրամի անգլերեն անվանումն է։ Խումբն ընդգրկվել է 21-րդ դարի լավագույն արտիստների ցուցակում՝ ըստ Billboard-ի, որտեղ զբաղեցրել է առաջին հորիզոնականը ռոք խմբերի ցուցակում։

Խմբի պատմությունը

Ստեղծման պատմությունը 
Խումբը հիմնադրվել է Չեդ և Մայք Քրյուգեր եղբայրների կողմից կանադական Հաննա ոչ մեծ քաղաքում, որտեղ հետագայում նկարահանվեց «Photograph» տեսահոլովակը։ Չեդն առաջարկում է ավագ եղբորը ստեղծել խումբը։ Ապա նրանց միանում են հարվածող Բրենդոն Քրյուգերը` նրանց ոչ հարազատ եղբայրը, և կիթառիստ Ռայան Պիկեն։ Երկար ժամանակ երաժիշտները չէին կարողանում խմբին համապատասխան անվանում որոշել և բազմաթիվ տարբերակներ էին քննարկում։ Մինչ ներկայիս անունը ստանալը խումբը կոչվել է BRICK, ավելի վաղ` Village Idiot, իսկ խմբի ամենաառաջին անունն էր՝ Point of view (Տեսակետ)։ Nickelback բառը բառացիորեն նշանակում է մանրադրամ։ Այս բառը խմբի կյանքում հայտնվեց այն ժամանակ, երբ Մայք Քրյուգերն աշխատում էր սրճարանում։ Մեկ բաժակ սուրճն արժեր 45 ցենտ, որը գնելիս կես դոլարանոցից մնում էր 5 ցենտ կամ 1 նիկել։ Հաճախորդների հետ առնչվելիս Մայքը շատ հաճախ էր կրկնում նույն արտահայտությունը՝ «Ահա ձեր 5 ցենտ մանրը»։ Վերջիվերջո, երաժիշտները որոշեցին հրաժարվել մյուս տարբերակներից և խումբն անվանել հենց «Nickelback»:

Իր երաժշտական ոճի հարցում ևս խումբն անմիջապես չկողմնորոշվեց։ Սկզբում նրանք պարզապես մյուս խմբերի երգերի սեփական տարբերակները (cover)։ Բայց նրանք այնքան էլ հաջողակ չէին։ Բացի դրանից, խումբն արդեն երկար ժամանակ ցանկանում էր իրական ճանաչում ունենալ։ Հենց դրա համար էլ պետք էր սեփական մի բան գրել։ Այս գաղափարը ծնվեց Չեդ Քրյուգերի գլխում և ֆինանսավորվեց նրա ծնողների կողմից։ Որպեսզի իրենց որդին կարողանար ձայնագրվել Վանկուվերի ստուդիայում, նրանք ծախսեցին 4000 դոլար։ Սա առաջին քայլն էր...

Ալբոմները 
1996 թվականին խումբը ձայնագրեց իր առաջին ալբոմը՝ «Hesher»-ը, որում արդեն Չեդի ինքնուրույն երգերն էին։ Իրենց ընկերների ֆլեշմոբ-քվեարկության շնորհիվ խմբին հաջողվեց հայտնվել մի քանի ռադիոկայանների եթերում։ Հենց այս պատճառով էլ ալբոմն այդպես անվանվեց։ Նրանք երկար ժամանակ զանգահարում էին ռադիոկայաններ և խնդրում իրենց եթերում ընդգրկել։ Վանկուվեր գալով նրանք ձայնագրեցին երկրորդ՝ «Curb» ալբոմը, և շրջագայություն ունեցան Կանադայում 3 Doors Down-ի հետ՝ անմիջապես հայտնիություն ձեռք բերելով։

«Roadrunner Records» ձայնագրման ընկերությունը նրանց առաջարկեց պայմանագիր իրենց հաջորդ՝ «Silver Side Up» ալբոմի համար, որը թողարկվեց 2001 թվականին։ Ալբոմը բավականին հաջողակ դարձավ՝ ներգրավվելով Billboard-ի հոթ 100 երգերի շքերթում, իսկ «How You Remind Me» երգը վիդեոհիթ դարձավ։ Երգերի բառերում Չեդը նկարագրում էր մանկության տարիների իր ապրումների։ «Too Bad» երգում նա դատապարտում է հորը, ով լքել էր ընտանիքին։

Nickelback-ը գրավեց նաև ԱՄՆ-ի հանդիսատեսին՝ «Սարդ-մարդը» ֆիլմի համար սաունդթրեք գրելով։ «Hero» (Հերոս) երգով այդ սաունդրեքի համար տեսահոլովակ նկարահանվեց, որը MTV-ի հիմնական եթերում ընդգրկվեց։ «Someday» երգի թողարկումիվ հետո խմբին մեղադրում էին նույնության և ինքնակրկնօրինակման համար, քանի որ երգը նմանեցնում էին «How you remind me» երգին։

Հաջորդը «All the Right Reasons» ալբոմի թողարկումն էր։ Մինչ այդ խմբում փոխվեց հարվածային գործիքներ նվագողը. խմբին միացավ Դենիլ Ադաիրը` 3 Doors Down-ի նախկին անդամը։ Այս ալբոմում ընդգրկվեց 5 երգ և 5 տեսահոլովակ։

Խմբի նախավերջին ալբոմը համարվում է «Dark Horse»-ը։ Վերջինս թողարկվել է 2008 թվականի նոյեմբերի 18-ին։ Դրանում ընդգրկված էին 3 երգ և 5 տեսահոլովակ։ 2010 թվականի փետրվարի 28-ին խումբը Վանկուվերում «Burn It to the Ground» երգով ելույթ ունեցավ փակ օլիմպիադայում։

2010 թվականի հարցազրույցներից մեկի ժամանակ Չադ Քրյուգերը նշեց, որ Dark Horse ալբոմի շրջագայությունն ավցարտելուց հետո խումբը պատրաստվում է նոր ալբոմի թողարկմանը, որի համար արդեն պարտաստ է 4 երգ, ձայնագրությունը կսկսվի փետրվարին, իսկ սկավառակը կթողարկվի 2011 թվականի վերջին կամ 2012 թվականի սկզբին։ Խմբի 8-րդ ալբոմը՝ «Here and Now», թողարկվեց 2011 թվականի նոյեմբերի 21-ին։ Ալբոմի առաջին երգերը դարձան «Bottoms Up» և «When We Stand Together» երգերը, որոնք տեղական ռադիոյով կարելի էր լսել արդեն սեպտեմբերի 26-ին։ Սեպտեմբերի 23-ին երգերը կարելի էր լսել նաև խմբի կայքում։ Նոյեմբերի 3-ին VH1 հեռուստաալիքով կայացավ «When We Stand Together» երգի պրեմիերան։ Առաջին շաբաթում վաճառվեց ալբոմի 391 000 օրինակ։ 2011 թվականին «Here And Now» ալբոմը զբաղեցրեց 37-րդ հորիզոնականը տարվա ամենահաջողակ ալբոմների ցուցակում՝ 1 100 000 օրինակներով։

2013 թվականի դեկտեմբերին խումբն աշխատում էր նոր ալբոմի վրա։ Մայիսից հունիս շարունակվեցին ալբոմի ձայնագրման աշխատանքների։ 2014 թվականի օգոստոսի 7-ին պիտի թողարկվեր «Revolution» երգը, բայց խմբի անդամները հայտարարեցին, որ այդպիսի երգ չի լինելու։ 2014 թվականի օգոստոսի 18-ին թողարկվեց «Edge Of A Revolution» երգը։ Սեպտեմբերի 8-ին թողարկվեց երկրորդ երգը՝ «What Are You Waiting For?»: Նոյեմբերի 14-ին՝ Ավստրալիայում, նոյեմբերի 17-ին՝ Եվրոպայում, նոյեմբերի 18-ին՝ Ասիայում, Հյուսիսային Ամերիկայում և Հարավային Ամերիկայում թողարկվեց խմբի 9-րդ ալբոմը՝ «No Fixed Address» անվանումով։

Խմբի կազմը

Ներկայիս կազմը 
 Չադ Քրյուգեր- գլխավոր վոկալիստ, գլխավոր կիթառիստ (1995 թ.-ից մինչև այսօր)
 Ռայան Պիկե- ռիթմիկ կիթառ, ստեղնաշարային գործիքներ, բեկ վոկալ (1995 թ.-ից մինչև այսօր)
 Մայք Քրյուգեր- բաս կիթառ, բեկ վոկալ (1995 թ.-ից մինչև այսօր)
 Դանիել Ադաիր- հարվածային գործիքներ, բեկ վոկալ (2005 թ.-ից այսօր)

Նախկին անդամները 
 Բրենդոն Քրյուգեր- հարվածային գործիքներ (1995-1997 թթ.)
 Միչ Գինդոն- հարվածային գործիքներ (1997-1998 թթ.)
 Ռայան Վիքեդալ- հարվածային գործիքներ (1998-2005 թթ.)

Ձայնասկավառակները 
 1996 - Hesher (EP)
 1996 - Curb 
 2000 - The State
 2001 - Silver Side Up
 2003 - The Long Road
 2005 - All the Right Reasons
 2008 - Dark Horse
 2011 - Here and Now
 2014 - No Fixed Address
 2017 - Feed the Machine
 2022 - Get Rollin'''

 Տեսահոլովակները 
 1996 - Fly 2000 - Leader of Men 2000 - Old Enough 2000 - Worthy to Say 2001 - How You Remind Me 2002 - Too Bad 2002 - Never Again 2003 - Someday 2004 - Figured You Out 2004 - Feelin' Way Too Damn Good 2005 - Photograph 2006 - Savin' Me 2006 - Far Away 2007 - If Everyone Cared 2007 - Rockstar 2008 - Gotta Be Somebody 2008 - I’d Come for You 2009 - If Today Was Your Last Day 2009 - Burn it to the Ground 2009 - Never Gonna Be Alone 2010 - This Afternoon 2011 - When We Stand Together 2011 - Lullaby 2012 - This Means War 2012 - Trying Not To Love You''
 2014 - Edge of a Revolution
 2015 - She Keeps Me Up
 2015 - Get' Em Up
 2015 - Satellite

Մրցանակները 
Խմբի մրցանակային պատմությունը ներառում է մրցանակներ և նոմինացիաներ՝ սկսած 1996 թվականից՝ խմբի հիմնադրումից։ Նրանց «Silver Side Up» երգն ընդգրկվեց Billboard Hot 100, Hot Mainstream Rock Tracks, Hot Modern Rock Tracks և Canadian Hot 100 շքերթներում։ Խմբի 5-րդ ալբոմից ամբողջ աշխարհում 2008 թվականին վաճառվեց շուտ 11 միլիոն օրինակ։ 2007-ին խումբը առաջադրվեց Canada’s Walk of Fame-ում։ Խումբն ունի 32 մրցանակ և 71 առաջադրում։

Ամերիկյան երաժշտական մրցանակաբաշխություն 
Ամերիկյան երաժշտական մրցանակաբաշխությունից (American Music awards) խումբն ունի 2 մրցանակ 7 առաջադրումից։

Billboard-ի երաժշտական մրցանակաբաշխություն 
Billboard Music Awards երաժշտական մրցանակը հրապարակվում է Billboard ամսագրում յուրաքանչյուր տարվա դեկտեմբերին։ Խումբն ունի 6 մրցանակ 8 նոմինացիայից։

Գրեմմի մրցանակաբաշխություն 
Գրեմմի մրցանակաբաշխությանը խումբը նոմինացվել է 6 անգամ։

Ջունո մրցանակաբաշխություն 
Juno մրցանակաբաշխությունից խումբը ունի 12 մրցանակ 36 առաջադրումից։

MuchMusic մրցանակաբաշխություն 
Կանադական MuchMusic վիդեոալիքի մրցանակաբաշխությունից խումբն ունի 7 հաղթանակ 15 առաջադրումից։

MTV վիդեո երաժշտական մրցանակաբաշխություն 
2002 թվականին Չադ Քրյուգերը MTV հեռուստաալիքի մրցանակաբաշխությանը հաղթեց «Լավագույն երաժշտություն ֆիլմի համար» անվանակարգում՝ «Սարդ մարդ» ֆիլմում հնչող «Hero» երգի համար։

Մարդկանց ընտրություն մրցանակաբաշխություն 
Խումբն ունի 1 մրցանակ 2 առաջադրումից։

Արտաքին հղումներ 
 Nickelback-ի պաշտոնական կայք
 Nickelback-ի պաշտոնական ֆան ակումբ 
 Nickelback պաշտոնական ռուսալեզու կայք 
 Nickelback խմբի երգերի վառերը 
 MySpace
 Քսանմեկերորդ դարի առաջին տասնամյակի լավագույն արտիստների ցանկն ըստ Billboard-ի

Ծանոթագրություններ 

Կանադական երաժշտական խմբեր
Ռոք խմբեր
Մետալ խմբեր
1995 հիմնադրված երաժշտական խմբեր